Ձյունե քանդակների սիբիրյան փառատոն

Ձյունե քանդակների սիբիրյան փառատոն (ռուս.՝ Сибирский фестиваль снежной скульптуры), միջազգային ստեղծագործական մրցույթ, որն ամեն տարի անցկացվում է Նովոսիբիրսկում (Ռուսաստան)։ Ամեն ձմեռ (սկսած 2000 թվականի դեկտեմբերից) այնտեղ հավաքվում են պրոֆեսիոնալ քանդակագործներ ու նկարիչներ Ռուսաստանի տարբեր քաղաքներից, արտասահմանյան երկրներից։


== Փառատոնի ակունքներ և կազմակերպում ==
Ստեղծագործական տոնակատարության անցկացման գաղափարը ծագել է Նովոսիբիրսկի քույր քաղաքում՝ Սապորոյում անցկացվող ձյան փառատոնի ազդեցությամբ։ Նովոսիբիրսկում փառատոնի կազմակերպման նախաձեռնողները, ըստ արվեստագետ Վ. Նազանսկու, եղել են ճարտարապետ Ալեքսանդր Բուլավինն ու քանդակագործ Ալեքսանդր (Սանդու) Բորտնիկը, որի թիմն զբաղեցրել էր երրորդ տեղը Սապորոյի ձյան փառատոնում 2000 թվականի փետրվարին։ Փառատոնի հիմնադիրներն են Նովոսիբիրսկի քաղաքապետարանը, Կենտրոնական շրջանի վարչությունն ու «Артель» ստեղծագործական հասարակական կազմակերպությունը։ Ձյունե կոմպոզիցիաները պատրաստվում են Նովոսիբիրսկի կենտրոնում՝ Պերվոմայսկի պուրակում՝ Երկրագիտական թանգարանից ու քաղաքապետարանի շենքից ոչ հեռու։ Փառատոնւ անցկացման ու աշխատանքների հետագա ցուցադրման ողջ ընթացքում (սովորաբար հունվարի 8-31-ը) պուրակում շուրջօրյա հսկում են ոստիկանության աշխատակիցները, որոնք պահպանում են քանդակներն ու ապահովում կարգի պահպանումը։ Աշխատանքների ընթացքում ոչ հեռու հերթապահում են բժիշկները։ Բաց երկնքի տակ ստեղծված արվետի արտասովոր գործերը հնարավոր է տեսնել մեկ ամսվա ընթացքում, իսկ երբեմն էլ ավելի երկար՝ կախված եղանակային պայմաններից։


== Առանձնահատկություններ ==
Առաջին փառատոնն անցկկացվել է 2000 թվականի դեկտեմբերի 22-25-ը։ Սակայն հետագայում ավանդույթ է դարձել քանդակներն ստեղծել ամանորյա արձակուրդի վերջին օրերին (որպես կանոն՝ հունվարի 8-11-ը)։ Նկարիչներին հատկացվում է մաքուր մամլված ձյան աղյուս (պատանիներին՝ 1,5 մետր) 3 մետր բարձրությամբ, սարքավորումներ ու գործիքներ։ 2009 թվականից ձյունե քանդակներից բացի պատրաստվում են նաև սառցե քանդակներ։ Ըստ մրցույթի կանոնների՝ բոլոր քանդակները պատրաստվում են միայն չներկված ձյունից կամ սառույցից, առանց էլեկտրական լուսավորման կամ այլ նյութերից պատրաստված ներքին ու արտաքին հենարանների։ Աշխատանքի ընթացքում չի թույլատրվում օգտագործել էլեկտրական գործիքներ։ Որպես կանոն՝ մրցույթի արդյունքներն ամփոփվում են հունվարի 12-ին։ Գնահատվում է ինքնատիպությունը, արտահայտչականությունն ու աշխատանքների կատարման տեխնիկական կողմը։ Ժյուրիի կազմում ընդգրկվում են պրոֆեսիոնալ ճարտարապետներ, քանդակագործներ, արվեստագետներ։ Առաջինից երրորդ տեղն զբաղեցրած մասնակիցներն ստանում են փառատոնի ոսկե, արծաթե ու բրոնզե մրցանակներ։ Աշխատանքներից մեկի հեղինակին տրվում է Նովոսիբիրսկի քաղաքապետի մրցանակ՝ փառատոնի խորհրդանիշը, որ ձուլված է բրոնզից. այն հիշեցնում է գայիսոն, որի գլխին ձյունե անիվ գլորող արջուկի քանդակ է (շնորհվում է 2004 թվականից)։ Դրանից բացի սահմանվել է նաև մոսկվացի քանդակագործ, Մոսկվայի պետական գեղարվեստա-արդյունաբերական ակադեմիայի շրջանավարտ Նիկոլայ Պոլուկարովի (1954-2005) անվան մրցանակ, որը եղել է Ռուսաստանի քանդակագործների ««Единение» ոչ առևտրային հիմնադրամի հիմնադիրներից մեկը, Պերմի սառցե քանդակագործության հիմնադիրներից մեկը, որի ստեղծագործությունները բազմից ներկայացվել են Ձյունե քանդակների սիբիրյան փառատոնում։ Փառատոնի բոլոր մասնակիցներին տրվում են հուշամեդալներ և փառատոնի դիպլոմներ։ Փառատոնը լուսաբանվում է «Вечерний Новосибирск» թերթի, Սիբիր տարածաշրջանի տպագիր ու էլեկտրոնային այլ լրատվամիջոցների կողմից։ Նովոսիբիրսկում ներկայացված ձյունե քանդակների հեղինակները ոչ միայն ռուսներ են, այլև արտասահման տարբեր երկրներից եկած քանդակագործներ (Բելառուս, Ղազախստան, Ղրղզստան, Մոլդովա, Բուլղարիա, Գերմանիա, Իտալիա, Չինաստան, Ռումինիա, Ֆինլանդիա, Ֆրանսիա, Ճապոնիա)։ Փառատոնի շրջանակներում անցկացվում են երկու անկախ մրցույթներ՝ մեկը պրոֆեսիոնալ քանդակագործների ու նկարիչների, մյուսը՝ մանկական ստեղծագործական խմբերի միջև։


== Հաղթողներ և մրցանակակիրներ ==


=== Ոսկե, արծաթե ու բրոզե մրցանակներ ===


=== Նովոսիբիրսկի քաղաքապետի և Նիկոլայ Պոլուկարովի հիշատակի մրցանակներ ===


== Պատկերասրահ ==

		
		
		


== Տես նաև ==
Սապորոյի ձյան փառատոն


== Ծանոթագրություններ ==


== Արտաքին հղումներ ==